Glynis Nunn

Glynis Nunn (o.s. Saunders, s. 4. joulukuuta 1960) on entinen australialainen yleisurheilun moniottelija.

Glynis Nunn voitti maansa viisiottelumestaruuden ensimmäisen kerran jo 17-vuotiaana. Vuonna 1982 hän voitti Kansainyhteisön kisoissa seitsenottelun kultaa. Helsingin MM-kilpailuissa 1983 hän sijoittui seitsenottelussa seitsemänneksi ja osallistui myös 100 metrin aitajuoksuun, jossa hän karsiutui välierissäButler, s. 173. Itäblokin maat boikotoivat Los Angelesin 1984 olympialaisia, mikä helpotti Nunninkin olympiaurakkaa – poissa olivat muun muassa Helsingin MM-kisoissa kolmoisvoiton ottaneet itäsaksalaiset. Nunn teki olympialaisten seitsenottelussa ennätyspisteensä 6390, mikä riitti kultamitaliin viisi pistettä emäntämaan Jackie Joynerin edellä. Seitsenottelun osalajeissa Nunn teki ennätyksensä 100 metrin aitajuoksussa (13,02 s) ja pituushypyssä (666 cm). Hän selviytyi myös näiden kahden lajin erikoiskilpailuissa loppukilpailuun; aidoissa hän sijoittui viidenneksi (13,20 s)Wallechinsky, s. 150 ja pituushypyssä seitsemänneksi (653 cm)Wallechinsky, s. 158.

Kansainyhteisön kisoissa Nunn saavutti 100 metrin aitajuoksussa vuonna 1986 pronssia ja sijoittui vielä vuonna 1990 viidenneksi. Hän oli 168 cm pitkä ja painoi huippuvuotenaan 58 kiloa.

Lähteet




Viitteet

Luokka:Australialaiset yleisurheilun moniottelijat
Luokka:Australialaiset pika-aitajuoksijat
Luokka:Australialaiset pituushyppääjät
Luokka:Australialaiset olympiavoittajat
Luokka:Vuonna 1960 syntyneet
Luokka:Elävät henkilöt